
Okresný súd Vranov nad Topľou 2T/45/2024 8824010248 12. 09. 2024 Mgr. Marcela Holubová ECLI:SK:OSVT:2024:8824010248.3
ROZSUDOK V MENE SLOVENSKEJ REPUBLIKY Okresný súd Vranov nad Topľou samosudkyňou Mgr. Marcelou Holubovou na verejnom zasadnutí konanom dňa 12.09.2024 vo Vranove nad Topľou, takto rozhodol: rozhodol: Podľa § 405a Trestného poriadku v spojení s § 405b ods. 1 veta druhá Trestného poriadku a s § 84 Trestného zákona z r u š u j e trestný rozkaz Okresného súdu Vranov nad Topľou zo dňa 30.05.2024 č.k.: 2T/45/2024-136, právoplatný dňa 14.08.2024, vo výroku o treste, ktorým bol odsúdenému K. O.Š.C., nar. XX.XX.XXXX vo Vranove nad Topľou, trvale bytom Š.C.Á. XXX/XX, Z. G. E.Ľ.U., podľa § 194 ods. 1 Trestného zákona uložený úhrnný trest odňatia slobody vo výmere 8 (osem) mesiacov, ktorého výkon bol podmienečne odložený so skúšobnou dobou 2 roky. Podľa § 405b ods. 1 veta druhá Trestného poriadku odsúdenému K. O.Š.C., nar. XX.XX.XXXX vo Vranove nad Topľou, trvale bytom Š.C.Á. XXX/XX, Z. G. E.Ľ.U., s poukazom na výrok o vine v trestnom rozkaze Okresného súdu Vranov nad Topľou zo dňa 30.05.2024 č.k.: 2T/45/2024-136, právoplatný dňa 14.08.2024, ukladá podľa § 194 ods. 1 Trestného zákona účinného do 05.08.2024 s použitím § 38 ods. 2, ods. 3 Trestného zákona pri prevahe poľahčujúcich okolností uvedených v § 36 písm. k), písm. l) Trestného zákona a bez zistenia priťažujúcich okolností uvedených v § 37 Trestného zákona trest odňatia slobody vo výmere 8 (osem) mesiacov. Podľa § 49 ods. 1 písm. a) Trestného zákona výkon uloženého trestu odňatia slobody podmienečne odkladá. Podľa § 50 ods. 1 Trestného zákona určuje skúšobnú dobu 24 (dvadsaťštyri) mesiacov. odôvodnenie: Písomné vyhotovenie tohto rozsudku neobsahuje v zmysle § 172 ods. 2 Trestného poriadku odôvodnenie, pretože po jeho vyhlásení sa oprávnené osoby vzdali práva podať odvolanie. Poučenie:
P o u č e n i e : Proti tomu rozsudku možno podať odvolanie do 15 dní od jeho oznámenia na Okresnom súde Vranov nad Topľou. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. Rozsudok možno napadnúť odvolaním len v niektorej jeho časti alebo sa odvolania výslovne vzdať. V písomne podanom odvolaní treba uviesť, proti ktorým výrokom smeruje a či smeruje aj proti konaniu, ktoré rozsudku predchádzalo. Odvolanie prokurátora, odvolanie, ktoré podáva za obžalovaného jeho obhajca, ako aj odvolanie, ktoré podáva za poškodeného alebo za zúčastnenú osobu ich splnomocnenec, musí byť zároveň odôvodnené tak, aby bolo zrejmé, v ktorej časti sa rozsudok napáda a aké chyby sa vytýkajú rozsudku alebo konaniu, ktoré rozsudku predchádzalo. Odvolanie možno oprieť o nové skutočnosti a dôkazy. O odvolaní rozhodne Krajský súd v Prešove.

